laion/Wikipedia-Exotic huggingface dataset:
Dick Advocaat

Dick Advocaat (kodanikunimega Dirk Nicolaas Advocaat; sündinud 27. septembril 1947 Haagis Hollandis) on Hollandi jalgpallitreener ning endine jalgpallur. Alates 2012. aasta suvest töötab ta Hollandi Eredivisie klubi PSV Eindhoven peatreenerina. Ta on olnud Hollandi, Belgia, Araabia Ühendemiraatide, Lõuna-Korea ja Venemaa rahvuskoondise peatreener. Alates 2016. aastast on ta Fenerbahçe S.K. peatreener.
Juveniilne staadium

Juveniilne staadium ehk noorvorm on elusorganismide arenguetapp. Juveniilses staadiumis selgroogsed loomad kasvavad, täiustub elundkondade talitlus ja reflektoorne tegevus. Juveniilseil katteseemnetaimedel langevad ära idulehed ning areneb välja juurestik, toimub varre pikkus- ja jämeduskasv ning moodustuvad lehed.
Vesanto vald

Vesanto on vald Soomes Põhja-Savo maakonnas. Vald asutati 1871. aastal. Naabervallad on Keitele vald, Konnevesi, Rautalampi, Tervo vald, Viitasaari linn ja Äänekoski vald. Ahveninen, Harinkaa, Horonkylä, Kuuslahti, Järvenpää, Niinivesi, Närhilä, Oinaskylä, Sonkari, Tiitilänkylä, Vesamäki ja Vesijärvi. Population growth biggest in nearly 70 years Vesanto valla koduleht
Vesanto

Vesanto on küla Soomes Põhja-Savo maakonnas, Vesanto valla kirikuküla. Vesanto valla ühendatud kooli allüksustena on kirikukülas 1.–9. klass ja gümnaasium.
Varpaisjärvi vald

Varpaisjärvi on endine vald Soomes Põhja-Savo maakonna põhjaosas. Vald asutati 1911. aastal. Valla keskus oli Varpaisjärvi. 1. jaanuaril 2011 ühines Varpaisjärvi vald Lapinlahti vallaga. Jonsa, Juminen, Karsanlahti, Korpijärvi, Korpinen, Kärsämäki, Lukkarila, Petäys-Paloinen, Pitkälänmäki, Sutela, Syvärinpää ja Urimolahti.
Premier League'i hooaegade loend

Premier League (Premiership aastatel 1993–2007; praegune nimi sponsorite tõttu Barclays Premier League) on Inglismaa jalgpalli kõrgeim liiga. Liiga alustas tegevust 1992. aastal ning sinna kuulub 20 meeskonda. Premier League'i hooaeg algab augustis ja lõpeb mais, selle aja jooksul mängib iga jalgpalliklubi 38 mängu (hooaja jooksul toimub 380 liigamänge). Premier League'is osalenud 45 meeskonnast on meistriks tulnud vaid 5: Manchester United (13 tiitlit) Arsenal (3), Chelsea (3), Manchester City (2) ja Blackburn Rovers (1). Ross, James M. (7. november 2008). "English League Leading Goalscorers". Rec.Sport.Soccer Statistics Foundation. Vaadatud 18. november 2008.
Külliki Kuusk

Külliki Kuusk (aastani 2002 Külliki Vulf; sündinud 20. augustil 1975) on eesti kirjandusteadlane. Ta lõpetas aastal 1999 Tartu Ülikooli filosoofiateaduskonna eesti kirjanduse ja rahvaluule osakonna bakalaureusena. Ta on uurinud Uku Masingu pärandit. Ta on Uku Masingu Kolleegiumi liige. Külliki Kuusk Eesti Teadusinfosüsteemis
Blackpool FC

Blackpool FC on 1887. aastal Blackpoolis asutatud Inglismaa jalgpalliklubi. Klubi kodustaadion on aastast 1901 Bloomfield Road. Hooajal 1952–53 võitis klubi FA Cupi. 11. juunist kuni 27. oktoobrini 2014 oli klubi peatreener belglane José Riga. ""Riga signs Blackpool deal"". Blackpool Gazette. 11. juuni 2014. Originaali arhiivikoopia seisuga 14. juuli 2014. Vaadatud 3. juulil 2014. Koduleht
Hugo de Vries

Hugo Marie de Vries [vri:s] (16. veebruar 1848 – 21. mai 1935) oli hollandi bioloog, kes rööbiti Carl Corrensi ja Erich von Tschermakiga taasavastas 1900. aastal Gregor Mendeli tööd geneetika alal. De Vries õppis Leideni, Heidelbergi ja Würzburgi ülikoolis. 1878. aastal sai ta Amsterdami Ülikoolis doktorikraadi botaanika alal. 1890. aastatel tegeles de Vries taimede hübridiseerimise katsete seeriatega ja avastas uusi suureõielise kuningakepi vorme, mis kasvasid looduslikel jäätmaadel. Need avastused viisid ta samadele järeldustele, milleni oli jõudnud Mendel: konkreetsete tunnuste pärandumine ilmneb vaid üksikutel isenditel. Ta arvas koguni, et geenid (mida ta nimetas pangeenideks) suudavad ületada liigibarjääri: sama geeni olemasolu on vastutav kahe lilleliigi karvasuse eest. Nendes oletustes oli ta oma ajast palju ees. 1890. aastate lõpus tutvus de Vries Mendeli artikliga, mis oli kirjutatud 40 aastat varem. De Vries muutis Mendeli töödes terminoloogiat, et kõrvaldada arusaamatused. Aastal 1900 avaldas ta oma katsete tulemused Prantsuse ajakirjas Comtes Rendus de l'Académie des Sciences, kuid ei maininud sõnagagi Mendeli töid, millest ta oli lähtunud. Pärast Carl Corrensi teravat kriitikat oli de Vries nõus mainima Mendeli nime. Hugo Marie de Vries lahkus küll 1918. aastal Amsterdami Ülikoolist, kuid jätkas uurimistöid uute bioloogiliste objektide kallal. Tema tuntumad tööd on järgmised: "Intracellular Pangenesis" ('rakusisene pangenees') (1889) "Mutatsiooniteooria" (saksakeelne väljaanne "Die Mutationstheorie" 1900–1903, ingliskeelne väljaanne 1910–1911) "Taimekasvatus", saksakeelne tõlge (1908) 1900 – valiti Baieri Teaduste Akadeemia korrespondentliikmeks 1903 – valiti Ameerika Filosoofiaseltsi välisliikmeks Geneetikute ja biokeemikute loend
Reomäe kalmistu

Reomäe kalmistu on kalmistu Püha kihelkonnas, tänapäevase haldusjaotuse järgi Reo külas Saaremaa vallas Saaremaal. Kalmistu on rajatud 19. sajandil samal ajal Reomäe õigeusu kirikuga. Kalmistu pindala on 1,9 ha, seda piirab paekiviaed kõrgusega 1,5–1,7 m. Kalmistu idaküljel on metallvärav. Kalmistul on II maailmasõja eelseid metallhauatähiseid (ca 62) ja kivist hauatähiseid (ca 28). Eesti Apostlik-Õigeusu Kirik otsustas 2010. aastal kinkida surnuaia Pihtla vallale, kes juba niikuinii hooldas kalmistut. Kalmistule on maetud Vassili Verlok. Kirik otsustas surnuaia ära kinkida. Saarlane, 18. detsember 2010. Reomäe kalmistu kultuurimälestiste riiklikus registris
Philip Gross

Philip Gross (sündinud 1952 Cornwallis) on Inglise proosakirjanik ja luuletaja. Ta sündis eesti sõjapõgeniku Juhan Karl Grossi (1919–2011) ja Delabole'i kooliõpetaja tütre pojana. Ta õpetab alates 2004. aastast Glamorgani ülikoolis loovkirjutamist. 2010. aastal võitis ta luulekoguga "Water Table" T. S. Elioti luuleauhinna. Ta viibis Eestis septembris 1994 ja jaanuaris 2011.. "Philip Grossi elulugu inglise keeles". Originaali arhiivikoopia seisuga 16. august 2011. Vaadatud 18. jaanuaril 2011. Tallinnasse saabub loovkirjutamist õpetama T. S. Elioti luulepreemia laureaat Philip Gross[alaline kõdulink], Postimees.ee, 6. jaanuar 2011. Philip Gross võitis T. S. Elioti luulepreemia, Eesti Päevaleht, 5. veebruar 2010. Üleminekuriik, Vikerkaar nr 7-8/2009 Tallinnasse saabub loovkirjutamist õpetama T. S. Elioti luulepreemia laureaat Philip Gross[alaline kõdulink], Koolielu.ee, 6. jaanuar 2011.
Turbatsioon

Turbatsioon on pinnase või sette läbisegamine. Sõltuvalt läbisegamist esile kutsunud põhjusest eristatakse bioturbatsiooni (elusolendite vahendusel), hüdroturbatsiooni (vee mõjul) ja krüoturbatsiooni (jää mõjul).
1437

1437. aasta Sajandid: 14. sajand - 15. sajand - 16. sajand Aastakümned: 1380. aastad 1390. aastad 1400. aastad 1410. aastad 1420. aastad - 1430. aastad - 1440. aastad 1450. aastad 1460. aastad 1470. aastad 1480. aastad Aastad: 1432 1433 1434 1435 1436 - 1437 - 1438 1439 1440 1441 1442 ... ... ... 7. detsember – Sigismund, Saksa-Rooma keiser
1438

1438. aasta Sajandid: 14. sajand - 15. sajand - 16. sajand Aastakümned: 1380. aastad 1390. aastad 1400. aastad 1410. aastad 1420. aastad - 1430. aastad - 1440. aastad 1450. aastad 1460. aastad 1470. aastad 1480. aastad Aastad: 1433 1434 1435 1436 1437 - 1438 - 1439 1440 1441 1442 1443 ... Vene kiriku delegatsioon koos metropoliit Isidorosega läks Tartu kaudu Ferrara-Firenze kirikukogule. Reisist on säilinud üsna põhjalikud reisimuljed, kus näiteks kiideti Tartut. ... ... 12. september – Johann I Schutte, Saare-Lääne piiskop Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 52
Scottish Premier League

See artikkel räägib 1998-2013 tegutsenud Šotimaa kõrgliiga kohta. Praeguse kõrgliiga kohta vaata artiklit Scottish Premiership. Scottish Premier League (SPL) oli Šotimaa jalgpalli kõrgeim liiga. SPL alustas tegevust 1998–1999 hooajal, ja selle aja jooksul liigas on mänginud 18 jalgpalliklubi. Meistriks on tulnud aga vaid kaks (nn Old Firm) – Celtic ja Rangers, mis baseeruvad Šotimaa suurimas linnas Glasgow's. Iga klubi on pärast 2009–2010 hooaja lõppu kuuekordne Šotimaa meister. Algul oli Scottish Premier League'is 10 meeskonda, 2000–2001 hooajast alates aga 12. Hooaja jooksul SPL-i jalgpalliklubi kohtub kolm korda teiste klubidega liigast. Pärast seda jagatakse võistkonnad kogutud punktide järgi kahte gruppi ja iga jalgpalliklubi mängib veel viis mängu, üks kord iga oma gruppi kuuluva meeskonnaga. Pärast jagamist jalgpalliklubid on vaadeldavad eraldi (alumisse gruppi sattunud meeskond saab hooaja lõpus maksimaalselt 7. kohta). Niisugune jagunemine viib aga tihti selleni, kus jalgpalliklubil, mis oli seitsmes enne gruppidesse jagamist, on rohkem punkte hooaja lõpus kui klubil, mis oli samal ajal 6. või isegi kõrgemal kohal (alumises grupis on nõrgemad meeskonnad). Näiteks 2005–06 hooajal Inverness Caledonian Thistlee, mis oli seitsmes pärast 33 mängu, sai rohkem punkte (58) hooaja lõpus kui Hibernian (56), mis lõpetas hooaja neljandana. Hooaja jooksul väiksema punktiarvu kogunud meeskond läheb nõrgema tasemega liigasse – Scottish First Divisioni. Samal ajal Scottish First Divisioni võitnud meeskond kerkib Scottish Premier League'i. Aberdeen Celtic Dundee United Hamilton Academical Heart of Midlothian Hibernian Inverness CT Kilmarnock Motherwell Rangers St. Johnstone St. Mirren
Euroopa Roheline Partei

Euroopa Roheline Partei on rohelisel ideoloogial põhinev europartei, mis on loodud 2004. aastal Euroopa roheliste parteide föderatsioonina. Selle liikmesparteide hulgas on Erakond Eestimaa Rohelised. Euroopa Rohelise Partei eelkäijaks oli Euroopa Roheliste Parteide Föderatsioon (European Federation of Green Parties), mis eksisteeris 1993–2004. Selle töös osales ka partei Eesti Rohelised. Euroopa Roheliste Parteide Föderatsiooni 4. kongressil 20.–22. veebruaril 2004 kujundati see föderatsioon ümber Euroopa Roheliseks Parteiks. Erakonnal on kaks kaasesimeest eri riikidest, kellest üks on mees ja teine naine. Erakonna esimesteks kaasesimeesteks valiti Pekka Haavisto (Soome) ja Grazia Francescato (Itaalia). Euroopa Rohelise Partei kõrgeim organ on nõukogu, mis kogunes 2 korda aastas ja kus igal liikmesparteil on vähemalt 2 saadikut. Erakonna igapäevaelu korraldab komitee, kuhu kuulub 9 liiget, sealhulgas mõlemad kaasesimehed, peasekretär ja laekur. Euroopa Rohelisse Parteisse kuulus alates asutamisest Läti Roheline Partei, kuid selle juhid toetasid sageli natsionalistlikke ja sotsiaalkonservatiivseid ideid, mis viis erakonna väljaheitmiseni Euroopa Rohelisest Parteist 2019. aastal. Juunis 2023 võeti ERP liikmeks Lätist vastu Progressiivid. Soomest kuulub sinna Roheline Liit ja Rootsist Roheline Partei. Leedust pole Euroopa Rohelises Parteis kunagi liikmesparteid olnud. ERP liikmesparteid ei pea olema Euroopa Liidu riikidest. Näiteks Ukrainast kuulub sinna algusest peale Ukraina Roheliste Partei. Peale täisliikmete on Euroopa Rohelisel Parteil ka assotsieerunud liikmed. Nende hulka kuulub piirkondlikke parteisid, näiteks Soomes Ahvenamaal tegutsev Jätkusuutlik Algatus, ja Venemaal Peterburis tegutsev Venemaa Roheliste Liit, mis alates 2006 pole iseseisev erakond, vaid Jabloko keskkonnafraktsioon. Kuni 2016. aastani kuulus ERP-sse Kodanike Ühinenud Roheline Alternatiiv Venemaalt, mis alates 2006 polnud enam erakond, vaid liikumine. Pärast esimesi europarlamendi valimisi 2004. aastal on ERP igal järgmisel valimisel saanud rohkem kohti Europarlamenti kui eelmistel valimistel. 2019. aasta Europarlamendi valimistel saavutas ERP 67 kohta. Kuid Euroopa Komisjonis on tal läbi aegade olnud üksainus liige (Michaele Schreyer kuni 2004. aastani). Partei koduleht
1439

1439. aasta Sajandid: 14. sajand - 15. sajand - 16. sajand Aastakümned: 1380. aastad 1390. aastad 1400. aastad 1410. aastad 1420. aastad - 1430. aastad - 1440. aastad 1450. aastad 1460. aastad 1470. aastad 1480. aastad Aastad: 1434 1435 1436 1437 1438 - 1439 - 1440 1441 1442 1443 1444 Katkuepideemia Lääne-Euroopas ... Koluvere linnus sai Saare-Lääne piiskoppide residentslinnuseks. ... ...
Geelkromatograafia

Geelkromatograafia (lühend GPC) on keemias rakendatav meetod, mis võimaldab polümeeris määrata polümeersete ahelate jaotumist vastavalt nende molekulmassile. Seejuures kasutatakse polümeeri lahuse voolutamist läbi mikropoorse geeli (näiteks võrestikstruktuuriga polüstüreen). Levinuim solvent on tetrahüdrofuraan. Geel Kromatograafia Eksklusioonkromatograafia Geelelektroforees
Europartei

Europartei ehk Euroopa partei ehk Euroopa tasandi partei on rahvusvaheline Euroopas ja Euroopa Liidus tegutsev partei. Europarteid on näiteks Euroopa Rahvapartei, Euroopa Roheline Partei, jt.
Geel

Geel ehk tarre on aine või materjal, mille omadused on vedela ja tahke oleku vahepealsed. Geel võib olla kas pehme ja painduv või tahke ja jäik. Geel on dispersne süsteem, mis moodustub kolloidlahuse (sooli) koaguleerumisel. Geelide erilised omadused tulenevad nende kolmemõõtmelisest võrkstruktuurist, kuna molekulide vahel esinevad füüsikalised või keemilised sidemed. Olenevalt kolloidlahuse keskkonnast sisaldavad geelid suures osas vett (hüdrogeelid, näiteks marmelaad, keedumuna või inimese silma klaaskeha täitev klaaskehaneste) või orgaanilist vedelikku (orgaanogeelid, näiteks mõned kosmeetikavahendid) või õhku (aerogeelid, näiteks kuiv silikageel). Varem eristati eesti keeles geeli ja tarde mõistet (tarret käsitleti ühefaasilise süsteemina). Allikas: TEA entsüklopeedia 7. köide, 2011. Geelkromatograafia Geelelektroforees Tiksotroopia
1440

1440. aasta Sajandid: 14. sajand - 15. sajand - 16. sajand Aastakümned: 1390. aastad 1400. aastad 1410. aastad 1420. aastad 1430. aastad - 1440. aastad - 1450. aastad 1460. aastad 1470. aastad 1480. aastad 1490. aastad Aastad: 1435 1436 1437 1438 1439 - 1440 - 1441 1442 1443 1444 1445 Saksa kuningaks valiti Steiermargi hertsog Friedrich V, Saksa kuningana Friedrich IV, keisrina Friedrich III. ... 22. jaanuar – Ivan III, Moskva suurvürst 22. veebruar – Ladislaus Postumus, Böömi ja Ungari kuningas 1444–1457 ...
Uno Valk

Uno Valk (21. juuni 1922 Tartu – 21. märts 2007) oli eesti metsateadlane. Ta õppis 1942–1947 (lõpetas) Tartu ülikooli põllumajandusteaduskonna metsaosakonnas ja metsandusteaduskonnas, cand. biol. 1953 (uurimus nõmmede ökoloogilistest tingimustest nende metsastamise eesmärgil), dr. biol. 1969 (Eesti rabad, nende metsanduslik-ökoloogiline iseloomustus ja kasutamise perspektiivid metsamajanduses). Hainla, V.; Valk, U. 1961. Eesti kasvavad kuused. Abiks loodusevaatlejale 45. Tartu: Eesti Looduseuurijate Selts. Valk, U. (toim.) 1988. Eesti sood. Tallinn: Valgus. Tema pojad on arheoloog Heiki Valk (1959), folklorist Ülo Valk (1962) ja psühholoog Raivo Valk (1971).
Vaike Hainla

Vaike Hainla (sündinud Vaike Joamets; 20. september 1925 Vara vald, Tartumaa – 23. juuni 2012) oli eesti metsateadlane. Ta astus 1945 Tartu ülikooli arstiteaduskonda, läks varsti üle metsandusteaduskonda, mille lõpetas 1949. Cand. biol. 1956 (Siirdesoometsade kasvutingimuste parandamine kuivendamise teel). Vaike Hainla ja Uno Valk "Eestis kasvavad kuused" (Eesti NSV Teaduste Akadeemia Loodusuurijate Selts, 1961) Vaike Hainla, Peeter Kollist, M. Margus ja Uno Valk "Metsanduslikud uurimused (1. osa)" (Eesti NSV Teaduste Akadeemia, 1957)
1441

1441. aasta Sajandid: 14. sajand - 15. sajand - 16. sajand Aastakümned: 1390. aastad 1400. aastad 1410. aastad 1420. aastad 1430. aastad - 1440. aastad - 1450. aastad 1460. aastad 1470. aastad 1480. aastad 1490. aastad Aastad: 1436 1437 1438 1439 1440 - 1441 - 1442 1443 1444 1445 1446 ... Tallinna Mustpeade vennaskonna liikmed kandsid Raekoja platsile jõulukuuse ja põletasid selle. ... ... 1. aprill – Blanche I, Navarra kuninganna
Saaremaa rüütelkonna vapp

Saaremaa rüütelkonna vapp on Saaremaa rüütelkonna embleem, mida on kasutatud alates 1525. aastast. Selle ebaheraldilise "vapi" ametlik kirjeldus 1802. aastast on järgmine: lehestikuga ääristatud sinine kilp, millel seisab kiiver. Kilbil tähed D. W. G. B. E. (De Wort Gottes blifft ewig, Jesaja 40: 8; eesti keeles "Jumala sõna püsib igavesti"). Kiivrist lehvib sinine lint pealiskirjaga "Glow der Ritterschop in de Wick vnd up Oesel". Kiivril seisab kahest loorberioksast varjutatud kurg väljasirutatud tiibadega. Maamarssal Peter von Buxhöwden arvas 1838. aastal, et vapikilbi ebakorrapärane kuju tähendab Saaremaa kontuure ja oksad saart [siit Kuressaare (Kurre Saar) nimi]. Tegelikult, nagu juba Johann Christoph Brotze 1791. aastal märkis, on Saaremaa vapilind evangelist Johannese kotkas (mitte kurg). Vapp põhineb Läänemaa ja Saaremaa rüütelkonna pitseril, mille esimene teadaolev jäljend pärineb 25. veebruarist 1525. Martin Körber väitis 1889. aastal, et vapp on annetatud piiskop Johannes Kyveli privileegiga 15. detsembril 1524, märkimaks üleminekut katoliku usult luterlusele. See väide pole õige. Tegelikult jäi piiskopkonna vapp, mida kasutasid piiskop, toomkapiitel, stiftifoogtid ja meeskohtunikud, muutumatuks kuni sekularisatsioonini ja isegi hiljem kasutas seda hertsog Magnus pretensioonivapina. Peale Eestimaa rüütelkonna ei kasutanud Vana-Liivimaa rüütelkonnad 16. sajandini oma pitsateid, vaid pitseerisid oma liikmete pitsatitega. Konflikti ajal piiskop Johannes Kyveli ja rüütelkonna vahel 29. juulil 1524 kirjutas piiskop, et ta on rüütelkonnalt saanud ebatavalise pitseriga kirja. Tõenäoliselt see ongi uus rüütelkonna pitser, mis võeti kasutusele samal kuul Tallinnas toimunud Liivimaa evangeelsete rüütelkondade ja linnade kokkutuleku ajal. Luterlikuks muutunud rüütelkond vajas uut ühendavat embleemi. On väidetud, et Saaremaa rüütelkonnale annetas vapi Saksi kuurvürst Friedrich III Tark1525. aastal, kui Saaremaa vasallid ähvardasid astuda luteri usku. See väide ei saa olla õige, kuna Saaremaa rüütelkond oli siis juba evangeelne ja Friedrich III pole kunagi Saaremaad valitsenud. 1. oktoobril 1866 esitas senati heraldikadepartemang kinnitamiseks uue Saaremaa rüütelkonna vapi kavandi, millel oli sinisel väljal hõbedane sookurg mustade silmade, noka ja küüntega. Teadaolevalt seda uut vappi kasutusele ei võetud Saaremaa rüütelkonna vapp on kujutatud Saaremaa Põllumeeste Seltsi (Societas Rerum Rusticarum Studiosa Osiliensis) hõbemedalil. Saaremaa rüütelkond Kuressaare piiskopilinnus Rüütelkonna hoone (Kuressaare) Eestimaa rüütelkonna vapp Liivimaa rüütelkonna vapp Tiit Saare. Evangelist Johannes – Jeesuse noorim õpilane. Eesti Kirik, 23. detsember 2008. Tiiu Oja, Eero Medijainen. Eesti vapid ja lipud. Tallinn, Olion, 1993, lk. 37–38. Tiiu Leimus. Põllumeeste seltside medalid Eestis 1940. aastani. Studia Numismatica II. Tallinn, 2001, lk. 107 ja –145–146 Bericht über die 84. Sitzung vom 5. November 1902. [Astaf von Transehe ettekanne]. Jahrbuch für Genealogie, Heraldik und Sphragistik. 1902. Mitau. 1904. S. 226-229. Saaremaa rüütelkonna pitser
Herman Mürk

Herman Mürk (21. august 1908 Tsirguliina, Tartumaa – 12. august 1988 Tartu) oli eesti atmosfäärifüüsik. Herman Mürk oli maatööliste poeg. Õppis Valga poeglaste gümnaasiumis, mille lõpetas 1929. aastal. 1929–1934 andis eratunde, millega teenis raha ülikooli astumiseks. 1938. aastal lõpetas Tartu ülikooli matemaatikaosakonna ja 1939. aastal didaktilis-metoodilise seminari. Oli 1937–1942 Tartu Ülikooli Meteoroloogia Observatooriumi vaatleja ja abiassistent, 1935–1946 oli ka Tartu keskkoolides füüsikaõpetaja, 1944–1945 TÜ füüsikakateedri assistent, 1945–1948 geofüüsikakateedri vanemõpetaja ja juhataja kt., 1948–1965 astronoomia ja geofüüsikakateedri vanemõpetaja, 1961–1971 üldfüüsika kateedri vanemõpetaja, 1971–1979 dotsent, 1980–1987 geofüüsika kateedri lepinguline abijõud. 1966. aastal kaitses kandidaadiväitekirja "Integraalsed atmosfääri läbilaske iseloomustajad", juhendaja professor Taavet Rootsmäe. Herman Mürk suri 12. augustil 1988 Tartus ja maeti Tartus Puiestee tänava kalmistule. Luges ülikoolis füüsika ja meteoroloogia üld- ja erikursusi. Avaldanud üle 30 teadustrükise aktinomeetria, klimatoloogia ja õppemetoodika alalt, ka õpikuid ja muid õppevahendeid ning aimeartikleid. Füüsika üldkursus, I-II (kaasautor), Tln 1947–1952, 1957–1962 Kiirguse intensiivsuse uus valem ja atmosfääri läbipaistvuse uued karakteristikud. // FAI Uurimused 1 (1959) 7 (vene keeles) Üld- ja agrometeoroloogia (kaasautor). Tln 1964 Otsekiirguse võimalike päevasummade arvutamine. // FAI Uurimused 4 (1964) 4–5 (vene keeles) Atmosfääri läbipaistvusest ja Forbesi efektist. // Päike, Maa ja atmosfäär. Trt 1967 (LUS-i täppisteaduste sektsiooni toimetised 4 (1967)) Eesti teaduse biograafiline leksikon, 2. köide Eesti teaduse biograafiline leksikon. 2. köide: Kj–M. Tallinn: Eesti Entsüklopeediakirjastus, 2005 TRÜ õppe-teaduskoosseisu biobibliograafia nimestik 1944–1980. Trt 1987 TÜ biobibliograafia nimestik 1981–1995 (käsikiri) Album Academicum Universitatis Tartuensis 1918–1944, III. Trt 1994 Eesti Entsüklopeedia 14. Tln 2000 Aruksaar, H. Tunnustatud meteoroloog. // Edasi, 20. august 1978 Füüsika Nõukogude Eestis 1945–1966. Trt 1968, 105 (vene keeles) Lühibiograafia Tartu Observatooriumi kroonikas Käesolevas artiklis on kasutatud "Eesti teaduse biograafilise leksikoni" materjale.
1442

1442. aasta Sajandid: 14. sajand - 15. sajand - 16. sajand Aastakümned: 1390. aastad 1400. aastad 1410. aastad 1420. aastad 1430. aastad - 1440. aastad - 1450. aastad 1460. aastad 1470. aastad 1480. aastad 1490. aastad Aastad: 1437 1438 1439 1440 1441 - 1442 - 1443 1444 1445 1446 1447 ... Liivi ordu lõpetas Vasknarva kindluse ehituse endisele kohale. Kindlust kutsuti Vastne-Narva, alamsaksa keeles Nyslot. Stralsundi hansapäeval nenditi, et Tartul ja Tallinnal on juhtiv osa Novgorodi kaubakontoris. Mainiti esimest korda Ristiküla. ... 28. aprill – Edward IV, Inglismaa kuningas, Iirimaa lord ... Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 52
Patrick van Aanholt

Patrick John Miguel van Aanholt (sündinud 29. augustil 1990 's-Hertogenboschis) on hollandi jalgpallur, kes mängib kaitsjana Türgi kõrgliiga klubis Galatasaray. Van Aanholt liitus 2007. aastal Londoni Chelsea noortemeeskonnaga. Esimeeskonnas debüüdi tegi ta 2009. aastal, kui oli laenul klubis Coventry City. 2010. aasta märtsis tegi ta Chelsea meeskonnas debüüdi, kui mängiti Portsmouthi vastu. Debüüdi Hollandi jalgpallikoondises tegi Van Aanholt 19. novembril 2013 sõprusmängus Colombia vastu. Van Aanholt on hollandi jalgpalluri Leroy Fer nõbu.
Jeffrey Bruma

Jeffrey Kevin van Homoet Bruma (sündinud 13. novembril 1991 Rotterdamis) on Hollandi jalgpallur, kes mängib keskkaitsjana Türgi kõrgliiga klubis Kasımpaşa. Klubikarjääri jooksul on ta muuhulgas mänginud veel Inglismaa klubides Londoni Chelsea ja Leicester City, Saksamaa klubides Hamburger SV, VfL Wolfsburg, Schalke 04 ja Mainz ning Hollandi kõrgliiga klubis PSV. Debüüdi Hollandi rahvuskoondises tegi Bruma 2010. aasta juulis sõprusmängus Ukraina vastu. Esimese värava lõi ta rahvuskoondises 16. novembril 2014 Euroopa meistrivõistluste valikmängus Lätiga. PSV Eredivisie: 2014–15, 2015–16 Johan Cruijff Schaal: 2015  Jeffrey Bruma – pildid, videod ja helifailid Wikimedia Commonsis
Eesti kriminaalkirjandusteoste loend

Siin on loetletud Eesti kirjanike kriminaalromaane ja teisi kriminaalkirjanduse alla kuuluvaid teoseid. Harald Peep. Omamaisest krimikultuurist. Raamatust "Kolm laipa, kõik surnud". Ilmamaa, 1996. Lk 126–148
Jyrki Katainen

Jyrki Tapani Katainen (sündinud 14. oktoobril 1971 Siilinjärvil) on Soome poliitik. Ta oli 2014–2019 Junckeri komisjonis üks neljast Euroopa Komisjoni asepresidendist. 22. juunist 2011 kuni 24. juunini 2014 oli ta Soome peaminister. Enne seda, 19. aprillist 2007 kuni peaministriks saamiseni, oli ta Soome rahandusminister. Aastatel 2004–2014 oli ta Rahvusliku Koonderakonna esimees. 2014 Maarjamaa Risti I klassi teenetemärk Jyrki Kataineni valitsus
Cointreau

Cointreau on apelsinimaitseline liköör, mille valmistamisel kasutatakse apelsini- ja pomerantsikoort. Alkoholisisaldus on 40 mahuprotsenti. Cointreau likööri valmistatakse Prantsusmaal Angers' linna lähedal Saint-Barthélemy-d'Anjou külas. Cointreau vabriku rajasid vennad Adolphe ja Édouard-Jean Cointreau 1849. aastal. Nende esimene populaarne toode oli kirsiliköör Guignolet. Esimesed pudelid Cointreaud läksid müüki aastal 1875.